|  |  |
| --- | --- |
| **ПРЕДУЗЕТНИЧКИ МЕНАЏМЕНТ НЕДЕЉНИ ПЛАН И ПРОГРАМ РАДА** | |
| **предавање** | **Наставна јединица** |
| **10.** 21.04.2020. | Mала и средња предузећа  2. Мало предузеће  3. Средње предузеће |
| 2. **Мало предузеће**  Мала предузећа чине највећи број предузећа у свакој привреди и обухватају велик број различитих предузећа – од сасвим малих (микро) у којима ради само власник (без или са члановима породице), до оних малих предузећа која се по својој величини приближавају предузећима средње величине.  Форме малих предузећа:   * Ортачко друштво * Командитно друштво * Друштво са ограниченом одговорношћу * Предузетничке јединице (занатске, угоститељске и трговинске радње, лекарске ординације, адвокатске канцеларије, агенције за пружање различитих услуга, бирои...).   Заједничке карактеристике већине малих предузећа  Предности:   * Непосредни контакт обезбеђује квалитет услуге и задовољство клијента * Задовољавају тражњу на уском сегменту тржишта (ниша или међупростор) на коме велика предузећа немају интерес да послују * Стална и непосредна контрола процеса производње која је неопходна код израде прецизних прроизвода, уређаја, инструмената, алата * Производња производа чија израда захтева посебно знање, вештину, таленат * Производња појединачних производа или у малим серијама, често луксузне и ексклузивне природе * Флексибилност, способност брзих прилагођавања променама у окружењу * Управљање људским ресурсима, непосреднији однос, боља мотивација.   Недостатци   * Компаративна неефикасност у поређењу са великим предузећима, виши трошкови производње по јединици производа * Велика зависност од знања, способности и другух професионалних и личних карактеристика мањег броја људи (власника и чланова ужег тима) * Недовољна подела рада и специјализација малих предузећа те запошљавање људи општијих знања * Високи тржишни ризици услед уског производног асортимана и изложености промене тражње * Проблем обезбеђења финансијских средстава јер им нису доступни сви извори финансирања који су доступни великим предузећима, а доступни извори имају неповољније услове, * нису присутни на тржишту капитала, те ослоњеност на неформалне изворе финансирања.   **3. Средње предузеће**  Релативност индикатора отежава њихово јасно разграничење од малих и великих предузећа и истовремено имају карактеристике и малих и великих предузећа.  Разлика између малих и средњих предузећа:   * Организација рада и организациона структура   Формализована, са више хијерархијских нивоа, по правилу функционална, са дефинисаним радним местима и односима између њих, са утврђеним правилима и процедурама, формализованим системом контроле и комуникацијом између запослених...   * Начин управљања.   Професионализација управљања и управљање менаџерима.  Средње предузеће има потребу за стратегијским управљањем где остварује предности:   * у односу на мала предузећа - у величини тржишног учешћа, расположивим ресурсима и непосредним управљачким способностима * у односу на велика предузећа - у могућности непосредног коришћења управљачких способности. Због препрека у финансирању многа средња предузећа се реорганизују у акционарска друштва и тиме стичу приступ тржишту капитала, специјализованим фондовима. Имају предност у задовољавању специјализоване тражње и на тржиштима на којима флексибилност представља конкурентску предност.   **Литература**  Пауновић, Б. (2017). Предузетништво и управљање малим предузећем, Центар за издавачку делатност Економски факултет у Београду. Глава 6. Стр. 136-145.  Студије случаја и чланци у часописима, књигама и на интернету | |